Когато те бяха разгледани в техния действителен контекст, т.е. заедно с всички други фактори за вредата, стана ясно, че промишлеността на Съюза е претърпяла вреда.
 (122)
 Въз основа на изложеното по-горе може да се заключи, че промишлеността на Съюза, анализирана в двата ѝ сегмента поотделно и като цяло, е претърпяла съществена вреда през разглеждания период.
 5. ПРИЧИННО-СЛЕДСТВЕНА ВРЪЗКА
 (123)
 В съответствие с член 3, параграф 6 от основния регламент Комисията проучи дали дъмпинговият внос от засегнатата държава е нанесъл съществена вреда на промишлеността на Съюза. В съответствие с член 3, параграф 7 от основния регламент Комисията също така проучи дали е възможно по същото време и други известни фактори да са нанесли вреда на промишлеността на Съюза. Комисията се увери, че евентуалната вреда от фактори, различни от дъмпинговия внос от засегнатата държава, не е била приписана на дъмпинговия внос. Тези фактори са: вносът на стоки от трети държави и резултатите от експортните продажби на производителите от Съюза.
 5.1. Въздействие на дъмпинговия внос
 (124)
 Както бе споменато по-горе, вносът от Китай се е увеличил със 146 % през анализирания период. Цената на китайския внос за тон е намаляла с 22 %, което дори е надвишило спада в цените на суровините от 20 %. Освен това този внос значително е подбивал цените на промишлеността на Съюза — със стойности от 17 % до 28 %. Като се има предвид, че продуктите от корозионноустойчиви стомани се влияят съществено от цените, тези маржове са значителни и са имали много вредоносно въздействие върху промишлеността на Съюза.
 (125)
 В резултат на това само Китай е успял да се възползва от възстановяването на пазара, който е нараснал с 27 % по време на анализирания период: китайският внос е увеличил пазарния си дял от 11,7 % на 22,7 %, докато промишлеността на Съюза е увеличила обема на продажбите си само с 5 %, като пазарният дял е спаднал от 78,8 % на 65,2 %.
 (126)
 Въпреки благоприятните пазарни условия през анализирания период, свързани със спада на цените на суровините и повишаването на потреблението, промишлеността на Съюза е продължила да понася загуби през целия период поради натиска върху цените и увеличаването на обема на китайския внос.
 (127)
 Постепенното забавяне на китайската икономика и соченият в данните от досието значителен свръхкапацитет на китайската стоманодобивна промишленост са принудили китайските производители на стомана да пренасочат излишъка от производството към експортните пазари, като пазарът на Съюза е привлекателна дестинация за износ.
 (128)
 С оглед на гореизложеното се стигна до заключението, че дъмпинговият внос е причинил вредата, понесена от промишлеността на Съюза.
 5.2. Въздействие на други фактори
 5.2.1. Внос от трети държави
 (129)
 През разглеждания период обемът на вноса от трети държави се е променял, както следва:
 Таблица 13
 Внос от други държави — обем на вноса в тонове, цена CIF на тон и пазарен дял
 2013 г.
 2014 г.
 2015 г.
 РП
 Общ обем на вноса от трети държави
 716 694
 684 661
 909 981
 1 161 380
 Индекс (2013 г. = 100)
 100
 96
 127
 162
 Цена CIF в EUR/тон
 698
 701
